Tingueu preparat: un transistor i piles de recanvi, llanternes, aliments rics en calories, combustible per a la calefacció i una farmaciola amb els medicaments habituals.
Reviseu: els punts d'entrada d'aire (cal que els protegiu amb una cinta que aïlli), l'estat de la teulada i el baixant d'aigua, les branques dels arbres (podeu-les si són massa llargues) i l'estat de la calefacció.
Disposeu de cadenes en bon estat, llanterna i manta de viatge.
Comproveu l'estat de les bateries, el dipòsit de benzina, els llums, els frens, els pneumàtics, la calefacció, el parabrisa...
Consulteu les previsions meteorològiques, i si us heu de desplaçar, consulteu l'estat de la xarxa viària i les rutes a seguir (vegeu informació relacionada)
Servei Meteorològic de Catalunya (SMC)
En situació d'emergència seguiu les informacions i les indicacions de les autoritats.
Informeu-vos a través dels mitjans de comunicació social (emissores de ràdio, televisió, web, twitter, etc.).
Seguiu també els Consells específics per a onades de fred.
Recordeu: si necessiteu ajut durant l'emergència, truqueu al 112.
Feu un ús correcte de la calefacció i desconnecteu els aparells elèctrics que no siguin necessaris.
Eviteu tenir estufes de llenya, carbó o gas i brasers en llocs tancats.
En zones aïllades o no urbanes, mantingueu un rajolí constant d'aigua a les aixetes per evitar que es congelin les canonades i apagueu els regs automàtics.
En cas de nevada, col·laboreu en la neteja de les voreres de davant de casa i dels camins d'accés a casa a les zones rurals.
En cas que hi hagi neu acumulada als terrats, terrasses o balcons, retireu-la sense abocar-la a la via pública.
Garantiu que disposeu dels medicaments necessaris en el cas de tractaments perllongats o malalties cròniques.
No traieu les escombraries al carrer quan no funcioni el servei de recollida.
No telefoneu: cal deixar les línies lliures per als equipaments de socors.
Poseu-vos peces de roba lleugeres, l'una sobre l'altra.
Les manyoples proporcionen més escalfor que els guants.
Protegiu-vos sobretot la cara i el cap, i eviteu que l'aire fred us entri directament als pulmons.
Eviteu fer esforços físics intensos: es corre el perill de patir una lesió a l'organisme.
No deixeu que les persones d'edat avançada ni tampoc els més petits surtin a l'exterior.
Sortiu només si és imprescindible, seguint els consells del Servei Català de Trànsit: consulteu l'estat de les vies i la seva afectació, i busqueu rutes segures no afectades per la nevada.
Eviteu circular de nit: els perills són més difícils de detectar.
Informeu algú del vostre itinerari i de l'horari previst, i procureu no viatjar sols.
Controleu quines gasolineres us trobareu en el trajecte i els llocs on refugiar-vos en cas de tempesta.
Poseu atenció a l'estat del vehicle, tant al manteniment com a l'equipament adequat:
Reviseu la pressió dels pneumàtics (també la de la roda de recanvi), l'estat dels frens, els llums i les bateries.
Tingueu les cadenes preparades (les adequades per al vostre vehicle) i assegureu-vos que sabeu com es posen.
Tingueu els líquids de refrigeració i rentaparabrises amb el nivell correcte i adequat a temperatures baixes.
Porteu el dipòsit de combustible ple i ompliu-lo cada 100 km de viatge.
Porteu el telèfon mòbil carregat, armilles reflectores i triangles de senyalització, una manta i una llanterna.
Si el temporal us agafa dins del cotxe
Si no en trobeu, quedeu-vos dins del cotxe, ja que els pneumàtics actuen com a aïllant del fred.
Poseu un mocador de colors vius a l'antena del cotxe.
Deixeu la calefacció encesa i la finestra una mica oberta.
No us adormiu amb el motor en marxa.
Netegeu periòdicament la neu del vehicle.
Mantingueu net el tub d'escapament per evitar que el fum entri dins del vehicle.
Si la nevada us sorprèn a la carretera, conduïu amb molta precaució i deixeu una via lliure per permetre el pas de les màquines llevaneu i dels serveis d'emergència.
No avanceu les màquines llevaneu.
Conduïu amb velocitat moderada.
Si la ruta és perillosa, torneu enrere o busqueu refugi.
Si hi ha neu a la calçada, pareu el vehicle en un lloc on no interrompeu la circulació i poseu les cadenes a les rodes motrius.
No utilitzeu les marques deixades per altres vehicles.
Enceneu els llums d'encreuament i els de boira.
Mantingueu força separació amb els altres vehicles i no els avanceu.
Si comença a nevar, conduïu amb molta suavitat i lentitud.
Si les rodes patinen, desaccelereu evitant frenar.
Si cal, freneu suaument i amb trepitjades lleus i successives del pedal.
Aneu amb compte en els indrets ombrívols, els ponts i els viaductes ja que pot haver-hi gel.
Si hi ha gel, no trepitgeu el fre.
Si neva i conduïu un vehicle pesant, recordeu que: